EkBass/fiwiki-20250220-pages-articles huggingface dataset:
Kimmo Pasanen

Kimmo Pasanen (s. 1943) on suomalainen taidemaalari, kirjailija ja filosofi, joka asuu ja työskentelee Pariisissa. Hän on väitellyt filosofian tohtoriksi Sorbonnen yliopistossa. Lukuisten artikkeleiden lisäksi Pasanen on julkaissut teoksen Tyhjyys itämaisessa ajattelussa ja taiteessa (Teos 2008), sekä modernin taiteen perusteita ja taustoja selvittävän kirjan Musta neliö – abstraktin taiteen salat (Taide 2004). == Aiheesta muualla == * Pasanen kustannusosakeyhtiö Teoksen kotisivuilla * Pasasen kotisivut Luokka:Taiteentutkijat (kuvataide) Luokka:Vuonna 1943 syntyneet Luokka:Elävät henkilöt
Etana

Etana on nimitys, jota tavallisimmin käytetään kaikista täysin tai lähes kuorettomista maakeuhkokotiloista (Stylommatophora). Etanat eivät muodosta yhtenäistä taksonomista ryhmää, vaan monet eri maakeuhkokotiloiden kehityshaarat ovat itsenäisesti mennettäneet kuorensa evoluution myötä. Etanoiksi kutsuttuja lajeja on muun muassa siruetanoiden (Arionidea) ja harjaetanoiden (Limacidae) heimoissa. Toisinaan nimitystä etanat on kuitenkin käytetty myös maakeuhkokotiloiden lahkon suomenkielisenä nimenä, jolloin se käsittää myös kuorellisia lajeja. Kuorettomia merikotiloita kutsutaan merietanoiksi. Muista kotiloista poiketen etanoilla ei ole kalkkikuorta, mutta niiden selässä on kalkkikilpi. Suomessa esiintyvistä etanoista yleisin on metsäetana (Arion fuscus), suurin ukkoetana (Limax cinereoniger). Puutarhoissa tuhoa aiheuttavista etanoista huomattavin on valepeltoetana (Deroceras reticulatum). == Etanat ravintona == Nimitystä etana käytetään myös ravintona käytettävistä kotiloista. Tässä merkityksessä nimitys on kuitenkin harhaanjohtava, sillä useimmat syötävät lajit ovat kuorellisia. == Muu käyttö == Etanan lima eli niin sanottu etanaseerumi on korealaisperäinen ihonhoitoaine. == Symboliikka == Etanan hitauden vuoksi nahjusmaista ihmistä verrataan siihen. ”Katsella kuin etana” tarkoittaa katsomista silmät tapillaan. Etanaa on pidetty kansanperinteessä sään ennustajana (”etana, etana, näytä sarves, onko huomenna pouta”). Koska viinitarhojen etanat piiloutuvat kalkkikuoren sisälle, mutta tulevat sieltä talven tai kuivuuden jälkeen ulos, etanaa on pidetty Kristuksen ylösnousemisen vertauskuvana. Etana kantaa ”taloaan”, ”koko omaisuuttaan”, aina selässään, joten siitä on tullut myös tyytyväisyyden symboli. == Lähteet == == Kirjallisuutta == * Luokka:Maakeuhkokotilot Luokka:Seulonnan keskeiset artikkelit
Olli Lehtinen

Olli Lehtinen (s. 1966) on suomalainen kirjailija, entinen merimies, rakennusmaalari ja taidemaalari. Lehtinen on valmistunut Merimiesammattikoulusta ja työskennellyt merillä. Hänellä on ollut maalausalan yritys, ja hän on opiskellut taidemaalausta Lasse Marttisen oppilaana ja Vapaassa taidekoulussa. Hän menetti näkönsä vuonna 2001 näköhermon surkastumisen vuoksi, minkä jälkeen hän opetteli kirjoittamaan kymmensormijärjestelmällä, sai puhuvan tietokoneen ja alkoi kirjoittaa. Hänen pakinoitaan ja kolumnejaan julkaistaan näkövammaisten lehdissä. Lehtinen on opiskellut kirjoittamista Kriittisessä korkeakoulussa. Lehtisen esikoisromaani Sokea etsivä ilmestyi toukokuussa 2009. Se ei kriitikon mielestä ole dekkari, vaikka kustantaja teoksen sellaiseksi esitteleekin, vaan kuvaa sokean selviytymistä näkevien maailmassa. Se on pikemminkin sanoilla leikkivä rakkausromaani. == Teokset == * == Lähteet == Luokka:Suomalaiset kirjailijat Luokka:Suomalaiset sokeat henkilöt Luokka:Vuonna 1966 syntyneet Luokka:Elävät henkilöt
Serebrjanyi Bor

Serebrjanyi Bor ( ja ,"Hopeinen metsä") on kaupunkimainen taajama ja kaupunkikunta Nerjungrin piirissä Venäjällä Sahan tasavallassa. Se sijaitsee piirin keskiosassa kuusi kilometriä sen pääkaupungista Nerjungrista itään. Asukasluvun kehitys: * 11 310 (1989) *5 400 (1999) *4 447 (2002) *4 800 (2007) Serebrjanyi Bor on alueen energiatuotannon keskus, ja se on syntynyt lämpövoimalan ympärille sen rakentamisen yhteydessä. Paikkakunnalla on rakennustarviketehdas ja siellä harjoitetaan myös maataloutta, joka tuottaa pääasiassa maitotaloustuotteita, perunoita ja vihanneksia. Serebrjanyi Borissa on tekojäärata, ja voimalan tekojärvellä toimii purjehduskerho. Serebrjanyi Borista tuli taajama vuonna 1978. == Lähteet == Luokka:Sahan tasavallan kaupunkimaiset taajamat Luokka:Nerjungrin piiri
Slavín

Slavín on sotamuistomerkki ja sotilashautausmaa Bratislavassa. Se tehtiin neuvostosotilaille, jotka kaatuivat vapauttaessaan Bratislavaa toisessa maailmansodassa huhtikuussa 1945 Natsi-Saksan miehityksestä. Hautausmaalla on 6 joukkohautaa ja 278 yksittäistä hautaa. Hautausmaan keskeisin osa on muistomerkki, jonka suunnitteli arkkitehti Ján Svetlík, ja jonka rakennustyöt valmistuivat 1960. Mustomerkki koostuu pylväiden ympäröimästä seremoniarakennukesta ja sen päällä olevasta 39,5-metrisestä graniittisesta pylonista. Pylonin päällä on A. Trizuliakin veistämä 11 metriä korkea voiton patsas. Muistomerkki sijaitsee lähellä Bratislavan keskustaa pienellä kukkulalla, jota ympäröi puistoja. Muistomerkiltä on hyvä näköala Bratislavan alueelle. == Lähteet == == Aiheesta muualla == Luokka:Bratislavan rakennukset ja rakennelmat Luokka:Hautausmaat
Soili Suonoja

Soili Anitra Suonoja (o.s. Nevala, s. 3. toukokuuta 1944 Oulu) on suomalainen kauppaneuvos. Hän oli Amica-yhtiöiden toimitusjohtaja vuosina 1989–2000, minkä jälkeen hän on toiminut useiden eri yritysten hallituksissa. Viitattu 20.6.2012 Koulutukseltaan Suonoja on kotitalousopettaja ja MBA. Suonoja opiskeli vuonna 1964 emäntäkoulussa ja valmistui vuonna 1970 kotitalousopettajaksi Järvenpään kotitalousopettajakoulusta. Hänen ensimmäinen työpaikkansa oli Marttapiiriliitto. Vuonna 1973 hän aloitti Fazerilla. Suonoja oli useiden yhtiöiden hallituksen jäsen. Hän oli Alkon, Finavian, Finnpilot Pilotagen ja Leijona Cateringin hallitusten puheenjohtaja. Lisäksi hän on ollut jäsen muun muassa Mandatumin, Outokummun (2003–2007), Lännen Tehtaiden (2003–2011), Lassila & Tikanojan (2001–2008), Eilakaislan (2006–), VR:n ja Destian hallituksissa. Suonoja on halunnut vaikuttaa omalla esimerkillään pörssiyhtiöiden ja muun yritysmaailman tasa-arvoistumiseen. Suonoja on paneutunut myös ympäristökysymyksiin. Hän oli Reilun kaupan edistämisyhdistyksen hallituksen puheenjohtaja vuosina 2008–2012. Suonoja on ollut myös mukana Ylen Aamu-tv:n Jälkiviisaissa. Syksyllä 2014 mediassa kritisoitiin Suonojaan liittyviä nimityksiä. Iltalehden mukaan Suonoja vaikutti tyttärensä nimittämiseen Finavian asiakkuus- ja projektipäälliköksi 31 hakijan joukosta. Suonojan väitettiin järjestäneen myös kummipojalleen työpaikan yhtiöstä vuonna 2011, vaikka tämä ei täyttänyt tehtävän vaatimuksia. Hänen on kerrottu järjestäneen myös aiemmin työpaikkoja lähipiirilleen Alkosta ja Itellasta. Kohun seurauksena valtion omistajaohjausyksikkö pyysi Suonojalta selvitystä asiasta. Suonoja kiisti väitteet jyrkästi, mutta erosi neljän valtionyhtiön hallituksesta. Suonoja kertoi Ylelle, että hän erosi, jottei vaarantaisi kyseisten yhtiöiden toimintaa. ==Yksityiselämä== Suonoja asuu maatilalla Nurmijärvellä. Hänen miehensä on maanviljelijä Tarmo Suonoja. Heillä on tytär Milla. == Lähteet == Luokka:Suomalaiset yritysjohtajat Luokka:Kauppaneuvokset Luokka:Vuonna 1944 syntyneet Luokka:Elävät henkilöt
Hardangerinvuono

thumb|230px|Näkymä vuonolle Kvamista. Hardangerinvuono, Hakulinen K (1983) Maailman paikannimet. Oikeinkirjoitusopas. Otava. myös Hardangervuono, () on Vestlandin läänissä Norjassa sijaitseva 179 kilometriä pitkä vuono. Se on Norjan toiseksi suurin ja koko maailman kolmanneksi suurin vuono. Vuonon enimmäissyvyys on 800 metriä. Folgefonnan jäätikkö sijaitsee vuonon varrella. Myös Hardangerviddan ylätasanko ja Hardangerviddan kansallispuisto sijaitsevat vuonon itäpuolella. Hardangerinvuonon suu aukeaa Pohjanmereen Bergenin eteläpuolella. Vuonosta itään haarautuu Eidfjorden ja etelään Sørjorden, joka kiertää Folgefonna-jäätikönHardanger. Otavan Iso tietosanakirja. Osa 3, palstat 398–399. Helsinki: Otava 1962. Vuonon ympärillä sijaitsee 13 kuntaa: Bømlo, Eidfjord, Etne, Granvin, Jondal, Kvam, Kvinnherad, Odda, Sund, Sveio, Tysnes, Ullensvang ja Ulvik. Kuntien yhteisväkiluku on noin 70 000\. Hardangerinvuonossa on Norjan suurin kalankasvattamotiheys. == Sivu- ja osavuonot == Hardangerinvuonon sivu- ja osavuonot lännestä itään: *Bømlafjorden **Børøyfjorden **Førdespollen **Sagvågsfjorden *Halsnøyfjorden **Bjoafjorden ***Ålfjorden ***Ølsfjorden ****Etnefjorden ***Melen ****Skånevikfjorden *****Matrefjorden *****Åkrafjorden **Klosterfjorden *Husnesfjorden *Kvinnheradsfjorden **Onarheimsfjorden *Øynefjorden *Sildafjorden **Maurangsfjorden *Hissfjorden *Samlafjorden **Ytre Samlafjorden **Indre Samlafjorden **Fyksesund *Granvinsfjorden *Utnefjorden *Sørfjorden *Eidfjorden **Osafjorden ***Bagnsfjorden ***Ulvikafjorden **Simadalsfjorden == Lähteet == == Aiheesta muualla == *Hardangerfjord.com Luokka:Norjan vuonot Luokka:Pohjanmeri Luokka:Hordalandin läänin maantiede
Rača (Bratislava)

Rača (, ) on Slovakian pääkaupungin Bratislavan osa-alue, jossa eli vuonna 2005 noin 20 000 asukasta. Se sijaitsee perinteisellä viininviljelyalueella Pienten Karpaattien juurella niiden itäpuolella, Nove meston alueen pohjoispuolella ja kuuluu Bratislava III -piiriin. Račassa on suuri rautatievarikko ja rahtiterminaali. Rača (Bratislava) Slovakia - case studies TU Dresden Sen suurimpia nähtävyyksiä ovat goottilaistyylinen roomalaiskatolinen kirkko 1300-luvulta sekä evankelinen kirkko 1800-luvulta.Bratislava Slovakia == Lähteet == == Aiheesta muualla == *Virallinen kotisivu Luokka:Bratislavan osa-alueet
Kalliovuortenhevonen

Kalliovuortenhevonen () on 1980-luvulta peräisin oleva yhdysvaltalainen hevosrotu. == Ominaisuudet == Kalliovuortenhevosella on keskikokoinen ruumiinrakenne. Pää on sirorakenteinen ja kaula pitkä. Jalat ovat vahvat ja kaviot vankat, joten kalliovuortenhevonen on erittäin varmajalkainen myös vaikeissa maastoissa. Säkäkorkeudeltaan rodun edustajat ovat 142-163 cm. Halutuin väritys on tummanruskea tai hiilenharmaa ja vaaleaharjainen hopeanmusta, mutta myös muita yksivärisiä esiintyy. Kalliovuortenhevoset omaavat luonnostaan nelitahtisen passikäynnin, joka on ratsastajalle miellyttävä askellaji. Passikäynnissä matka taittuu jopa 30 kilometrin tuntivauhdilla. == Historia == Kalliovuortenhevonen polveutuu mustangista. Rodun kantaisä on Old Tobe -niminen ori, jonka omisti kentuckyläinen Sam Tuttle. Old Tobe toimi vaellusratsuna Natural Bridgen kansallispuistossa ja saavutti suosiota ystävällisen luonteensa ja mukavan passikäyntinsä ansiosta. Ori eli pitkään ja astui paljon tammoja periyttäen erikoista askellajiaan varsoille. Old Tobe esiintyy monen nykyisen kalliovuortenhevosen sukupuussa. Kalliovuortenhevosen kantakirja perustettiin vuonna 1986. == Käyttö == Kalliovuortenhevosta käytetään harraste- ja erityisesti vaellusratsuna, karjahevosena, ajossa sekä näyttelyissä. Useimmat rodun edustajista ovat luonteeltaan rauhallisia ja säyseitä, joten ne sopivat mainiosti perhehevosiksi. == Lähteet == *Kalliovuortenhevonen Hevosmaailma.netissä *http://www.polluxinfo.com/artikkeli/-article16262-1297.html == Aiheesta muualla == Luokka:Yhdysvaltalaiset hevosrodut Luokka:Askellajihevoset Luokka:Lämminveriset
Attikismi

Attikismi tai attikalainen tyyli oli retorinen tyylisuunta, joka sai alkunsa ensimmäisellä vuosisadalla eaa. Sillä voidaan viitata myös sanavalintoihin ja -muotoihin, jotka olivat tyypillisiä tälle tyylisuunnalle. Attikismia kuvataan paluuna klassiseen ilmaisuun vastavetona mahtailevalle hellenistisen, sofistisen retoriikan aasialaiselle tyylille palaten pitämään esikuvinaan attikalaisia puhujia, erityisesti Lysiasta, Demosthenesta ja Thukydidestä. Attikismin tavoitteet määritteli tyylin kukoistuskaudella Dionysios Halikarnassoslainen. == Lähteet == * == Kirjallisuutta == * Kailaheimo, Markku: ”Attikismista ja stoalaisesta retoriikasta”. Teoksessa Luokka:Antiikin Kreikan kirjallisuus
Struve 2398

Struve 2398 on Lohikäärmeen tähdistössä 11,52 valovuoden päässä Maasta sijaitseva kaksoistähti, jonka molemmat komponentit ovat flare-muuttujiksi luokiteltavia punaisia kääpiöitä. Struve 2398 on tähti numero 2398 Struven kaksoistähtiluettelossa, jonka kehitti Friedrich Georg Wilhelm von Struve. Tähtitieteilijän sukunimi ja siten tähden tunnistajan nimi ilmoitetaan joskus kreikkalaisella kirjaimella Σ. ==Lähteet== *Struve 2398 Luokka:Flare-muuttujat Luokka:Kaksoistähdet Luokka:Paikallinen kuuma kupla
Hyvinkään maalaiskunnan vaakuna

Hyvinkään maalaiskunnan vaakuna on saanut aiheensa kunnan alueella sijainneesta vanhasta kruununkaivoksesta, joka perustettiin Juhana-herttuan aikana. Uusikuu on hopean symboli. Vaakunan selitys on ”sinisessä kentässä hopeinen uusikuu, jonka yläpuolella kultainen kruunu”. Vaakunan on suunnitellut Olof Eriksson, ja se vahvistettiin käyttöön 29. kesäkuuta 1953. Vaakuna muuttui epäviralliseksi 1969 Hyvinkään maalaiskunnan liityttyä Hyvinkään kaupunkiin. == Lähteet == * Vaakuna Hyvinkään maalaiskunta
First Album

First Album on suomalaisen Pete Parkkosen esikoisalbumi, joka julkaistiin 11. maaliskuuta 2009. Albumin tuottajia on muun muassa Rauli Eskolin, joka on tuottanut Maj Karman ja CMX:n levyjä. Albumille on säveltänyt ja sanoittanut kappaleita myös Peten veli Ville Parkkonen. Albumia on myyty yli 29 000 kappaletta, eli kultalevyyn oikeuttava määrä. == Singlet == Esikoissingle ”Girl in a Uniform” julkaistiin 11. helmikuuta 2009 Radio Rockissa. Se julkaistiin digitaalisena 12. helmikuuta MTV3 Downloadissa ja viikkoa myöhemmin muissa digikaupoissa. Kappaleeseen kuvattiin myös musiikkivideo. Toinen single ”The Final Day” jaettiin radioille huhtikuun toisella viikolla ja kappaleesta on julkaistu musiikkivideo. Kolmas single ”Minute Is a Lifetime” lähetettiin radioille elokuun ensimmäisellä viikolla. == Kappaleet == # # # # # # # # # # # # == Arvostelut == * Rumba: suopeaRumba: Levyarvio * Savon Sanomat: negatiivinenSavon Sanomat: Levyarvio * Soundi: Soundi: Levyarvio == Lähteet == Luokka:Vuoden 2009 esikoisalbumit Luokka:Pete Parkkosen albumit Luokka:Rauli Eskolinin tuottamat albumit
Java Database Connectivity

Java Database Connectivity (JDBC) on Javan ohjelmointirajapinta, joka hallinnoi yhteyttä tietokannan hallintajärjestelmään, välittää kyselyjä ja komentoja, sekä käsittelee saatavan tulosjoukon. JDBC on julkaistu JDK versio 1.1:n mukana vuonna 1997. JDBC toteutti alun perin vain asiakasrajapinnan ja JDBC versio 2.0:sta lähtien myös valinnaisen paketin palvelinpuolen toteutukseen. JDBC on kehitetty vaihtoehtona ODBC-rajapinnalle. == Yleiset JDBC-komponentit == JDBC API (application programming interface) tarjoaa seuraavat rajapinnat ja luokat ==== DriverManager ==== Tämä luokka hallinnoi luettelo tietokannan ohjaimista. Se toimii yhdistävänä linkkinä Java sovelluksen ja tietokannan ohjaimien välillä. Kun sovellus pyytää yhteyttä tietokantaan, DriverManager yrittää löytää sopivan ohjaimen. Kun sopiva ohjain löydetään, käytetään se muodostamaan tietokantayhteys. ==== Driver ==== Tämä käyttöliittymä käsittelee tietoliikennettä tietokantapalvelimen kanssa. Eli ollaan hyvin harvoin suoraan vuorovaikutuksessa Driver-objektien kanssa. Sen sijaan käytetään DriverManager-objekteja, jotka ovat vastuussa tämän tyyppisistä objekteista. Se myös tiivistää Driver-objektien kanssa työskentelemiseen liittyviä yksityiskohtia. ==== Connection ==== Tämä käyttöliittymä sisältää kaikki menetelmät yhteyden muodostamiseen tietokantaan. Yhteysolio edustaa kommunikaatio kontekstia, eli kaikki viestintä tietokannan kanssa tapahtuu vain yhteysolion kautta. ==== Statement ==== Tämän käyttöliittymästä luotuja objekteja käytetään SQL-käskyjen (structured query language) lähettämiseen tietokantaan. Joillakin johdetuilla rajapinnoilla voi olla muitakin toimintoja, kuten parametrien vastaanottaminen tallennettuja toimintoja suorittaessa. ==== ResultSet ==== Nämä oliot pitävät sisällään tietokannasta haetut tiedot, niitä käytetään yleensä yhdessä Statement-olioiden kanssa SQL-kyselyjen suorittamiseksi. Se toimii iteraattorina, jonka avulla voi selata tietojaan. ==== SQLException ==== Käsittelee kaikki tietokantasovelluksessa ilmenevät virheet. == Lähteet == == Aiheesta muualla == * tivi.fi: JDBC vie tietokantaan Javalla * jyu.fi: Tietokantapohjaisten WWW-liittymien rakentaminen Luokka:Ohjelmointirajapinnat Luokka:Java
Christoph Stephan

Christoph Stephan (s. 12. tammikuuta 1986 Rudolstadt, Saksan demokraattinen tasavalta) on saksalainen uransa lopettanut ampumahiihtäjä. Stephan saavutti junioreiden MM-kilpailuissa pronssia viestissä 2006 sekä voitti pikakilpailun, takaa-ajon ja viestin maailmanmestaruuden 2007. EM-kilpailujen nuorten viestissä hän sai hopeaa 2006. Ensimmäisissä aikuisten MM-kilpailuissaan Pyeongchangissa 2009 Stephan saavutti normaalimatkalla hopeaa. Hän ampui yhden sakkominuutin ensimmäisellä ampumapaikalla ja hävisi kultaa voittaneelle Ole Einar Bjørndalenille 14,1 sekuntia. Viestissä hän hiihti toisen osuuden Saksan pronssijoukkueessa. Hanty-Mansijskin MM-kilpailuissa 2011 hän oli pikakilpailussa seitsemäs. Stephan kilpaili maailmancupissa ensimmäisen kerran Kontiolahdella kaudella 2005–2006. Ensimmäisen pistesijansa hän saavutti oltuaan seuraavalla kaudella neljästoista normaalimatkan kilpailussa Lahdessa. Hän sijoittui ensimmäisen kerran kymmenen parhaan joukkoon oltuaan kahdeksas Ruhpoldingin pikakilpailussa kaudella 2007–2008. Ensimmäisen voittonsa – ja palkintokorokepaikkansa – hän saavutti Anterselvan yhteislähtökilpailussa 25. tammikuuta 2009. Rulla-ampumahiihdon MM-kilpailuissa Stephan sai 2009 kultaa pikakilpailussa ja sekaviestissä sekä hopeaa takaa-ajossa. Stephan lopetti uransa kauteen 2014-2015. == Maailmancupin palkintosijat == *Kausi 2008–2009: Anterselva yhteislähdössä voitto, Pyeongchang normaalimatkalla toinen *Kausi 2009–2010: Anterselva pikakilpailussa kolmas == Lähteet == * ===Viitteet=== == Aiheesta muualla == *Virallinen sivusto Luokka:Saksalaiset ampumahiihtäjät Luokka:Vuonna 1986 syntyneet Luokka:Elävät henkilöt
Henry Akinwande

Henry Akinwande on (s. 12. lokakuuta 1965 Lontoo, Englanti) on englantilainen nyrkkeilijä. Hän on entinen ammattinyrkkeilyn WBO-liiton maailmanmestari. Hän otteli myös WBC-liiton maailmanmestaruudesta, mutta hävisi Lennox Lewisille viidennessä erässä hylkäyksellä. Hän on kohdannut sen jälkeen vaihtelevan tasoisia vastustajia, kuten entisen WBC-liiton maailmanmestarin ja Lennox Lewisin tyrmänneen Oliver McCallin sekä Chris Sirengon. == Lähteet == * Luokka:Englantilaiset nyrkkeilijät Luokka:Vuonna 1965 syntyneet Luokka:Elävät henkilöt
Labradorinmeri

Labradorinmeri (, ) on merialue Atlantin pohjoispäässä Grönlannin ja Kanadan välissä. Davisinsalmi yhdistää Labradorinmeren Baffininlahteen pohjoisessa ja Hudsoninsalmi Hudsoninlahteen lännessä. Labradorinmeri on syvimmältä kohdaltaan noin 3 400 metriä syvä. Pohjoisessa Davisinsalmen kohdalla jossa Labradorinmeri liittyy Baffininlahteen on meren syvyys enää alle 700 metriä. Kohdasta josta Labradorinmeri meri liittyy Atlanttiin se noin 1 000 kilometriä leveä. == Merivirrat == Labradorinmeri on valtamerten termohaliinikierron kannalta tärkeän Pohjois-Atlantin syväveden muodostumisalue. Merivirrat kiertävät Labradorinmeressä vastapäivään. Länsi-Grönlannin virta etenee Grönlannin rannikkoa pitkin pohjoiseen Baffininlahteen asti kuljettaen lämpimämpää ja suolaisempaa vettä. Baffininsaaren virta ja Labradorinvirta puolestaan kuljettavat kylmää, vähäsuolaisempaa vettä etelään syvällä pitkin Labradorin rannikkoa. Alueella on kaasukenttiä mutta Labradorinvirran mukana ajelehtivat jäävuoret estävät niiden hyödyntämisen. == Eläimet == Labradorinmeri on tärkeä ravintoalue lohille ja monille merinisäkkäille. Labradorinmeren länsi- ja pohjoisosat ovat jäässä joulukuusta kesäkuuhun. Talvisin meren ajojää on hylkeiden lisääntymisaluetta. Siellä synnyttävät poikasensa muun muassa grönlanninhylje ja kuplahylje. Meren alueella elää myös lukuisia valaslajeja kuten seitivalas, pohjoisenpullokuonovalas ja lahtivalas. Labradorinsorsaa esiintyi yleisesti 1800-luvulla alueella mutta se metsästettiin sukupuuttoon. Labradorin ja Grönlannin rannikoilla olevilta matalikoilta kalastettiin ennen turskaa. Kalakantojen liikakalastuksen vuoksi ne ehtyvät ja alueella kiellettiin kalastus vuonna 1992. Katkarapujen pyydystys kasvoi merkittävästi 1900-luvun loppuvuosina. Alueelta kalastetaan edelleen kaupallisesti katkarapuja, silliä, koljaa, villakuoretta ja tuulenkaloja mutta kalastuskiitiöt ovat tiukkoja. Turskakannat eivät ole palautuneet niin nopeasti kun odotettiin. Syiksi on arveltu muun muassa sitä että villakuoreet söisivät turskan poikaset ennen kun ne ehtivät kasvaa suuriksi. == Lähteet == == Aiheesta muualla == * * * Luokka:Atlantin valtameri Luokka:Grönlannin maantiede Luokka:Pohjoinen jäämeri Luokka:Seulonnan keskeiset artikkelit
Loren (jalkapalloilija)

Lorenzo Juarros García eli Loren, (s. 7. lokakuuta 1966 Mambrillas de Lara, Burgosin maakunta, Espanja) on entinen espanjalainen jalkapalloilija. Hän edusti suurimman osan urastaan baskiseura Real Sociedadia. Hän pelasi joukkueessa yhteensä 354 pääsarjaottelua ja teki niissä 33 maalia. Hän oli pelipaikaltaan keskuspuolustaja. Nykyään hän työskentelee Real Sociedadin organisaatiossa. == Ura == ===Seurajoukkue=== Loren pelasi ensimmäisen pääsarjaottelunsa vuonna 1984, kun hän nousi Real Sociedadin juniorijoukkueesta edustusjoukkueeseen. Loren ei pelannut kuitenkaan kuin 4 ottelua kahden ensimmäisen kauden aikana. Vuonna 1987 Loren oli voittamassa Real Sociedadissa Espanjan Cupia. Tilastoiden valossa Loren pelasi uransa parhaan kauden neljännellä kaudellaan Real Sociedadissa, kun hän teki 11 maalia 36 ottelussa. Vuonna 1989 Loren siirtyi Real Sociedadin naapuriseura Athletic Bilbaon riveihin. Siirtosumma oli noin 300 miljoonaa pesetaa, joka oli silloin suurin maksettu siirtosumma kotimaisesta pelaajasta Espanjassa. Athleticia Loren edusti kahden kauden ajan, kunnes siirtyi vuonna 1991 Real Burgosiin. Ensimmäinen kausi Lorenin osalta Real Burgosissa sujui hyvin. Hän pelasi suurimman osan kauden otteluista ja merkautti niissä seitsemän maalia. Kun Real Burgosin putosi vuonna 1993 Espanjan pääsarjasta, Loren palasi Real Sociedadiin. Samana vuonna Real Sociedad siirtyi uudelle vasta rakennetulle stadionilleen Anoetalle, ja Loren sai kunnian tehdä stadionin historian ensimmäisen maalin ystävyysottelussa Real Madridia vastaan. Pelaajauransa Loren lopetti vuonna 2002. Hän pelasi uransa aikana yhteensä 482 ottelua Espanjan pääsarjassa, joka on yhdeksänneksi eniten sarjan historiassa. == Aiheesta muualla == * Lorenin tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1966 syntyneet Luokka:Elävät henkilöt
Max Baer

Maximilian Adalbert (Max) Baer (11. helmikuuta 1909 Omaha, Nebraska – 21. marraskuuta 1959 Hollywood, Los Angeles, Kalifornia) oli yhdysvaltalainen ammattilaisnyrkkeilyn raskaansarjan maailmanmestari. Max Baer tuli suuren yleisön tietoisuuteen vuonna 1933 voittamalla saksalaisnyrkkeilijä Max Schmelingin. Kesäkuussa 1934 hän nousi raskaansarjan maailmanmestariksi voittamalla Primo Carneran, joka putosi ottelussa 11 kertaa kanveesille. Baer piti maailmanmestaruutta hallussaan yhtä päivää vaille vuoden, kunnes hän hävisi altavastaajana otteluun lähteneelle James J. Braddockille eräässä nyrkkeilyhistorian tunnetuimmista mestaruusotteluista. Saman vuoden syyskuussa Baer otteli New Yorkin Yankee Stadiumilla nousevaa tähteä Joe Louisia vastaan ja kärsi uransa ainoan tyrmäystappion. Tuo ottelu oli kaikkien aikojen toinen yli miljoonan dollarin tulot kerännyt nyrkkeilyottelu, joka ei koskenut mestaruutta. Baer päätti nyrkkeilyuransa vuonna 1941. Max Baer näytteli lukuisissa elokuvissa, muun muassa nyrkkeilyaiheisessa elokuvassa Mitä kovemmin he kaatuvat... (The Harder They Fall) vuonna 1956. Hän esiintyi myös kabareessa toisen entisen nyrkkeilymaailmanmestarin Maxie Rosenbloomin kanssa. Max Baerin veli Buddy Baer oli myös ammattilaisnyrkkeilijä ja elokuvanäyttelijä. == Lähteet == * Baerin tiedot cyberboxingzone.comissa === Viitteet === == Aiheesta muualla == Luokka:Yhdysvaltalaiset nyrkkeilijät Luokka:Yhdysvaltalaiset näyttelijät Luokka:Vuonna 1909 syntyneet Luokka:Vuonna 1959 kuolleet
Bisnes.fi

bisnes.fi oli Talentumin perustama, sittemmin Acacomin ja Image Kustannuksen omistama ns uuden talouden aikakauslehti. Myöhemmin lehti keskittyi luovaan talouteen. Image Kustannuksen siirryttyä osaksi A-lehtiä, bisnes.fi-lehden julkaisu lopetettiin. Viimeinen numero ilmestyi joulukuussa 2006. ==Aiheesta muualla== *Pienkustantaja Acacom osti Bisnes.fi-lehden Talentumilta *Bisnes.fi Imagelle *Bisnes.fi loppuu Luokka:Suomalaiset talouslehdet Luokka:Ilmestymästä lakanneet suomalaiset aikakauslehdet
Deinarkhos

Deinarkhos () (n. 361–292 eaa.) oli viimeinen kymmenestä attikalaisesta puhujasta. Deinarkhos syntyi Korintissa Sostratoksen pojaksi, mutta siirtyi jo nuorena Ateenaan ja Theofrastoksen oppilaaksi. Metoikkina hän ei voinut toimia itse puhujana, mutta hän kirjoitti puheita muille ja toimi logografina. Hänen kukoistuskautensa ajoittui Demetrios Faleronlaisen hallintokaudelle. Demetrioksen karkottamisen jälkeen Demetrios I:n palautettua demokratian Deinarkhos joutui makedonialaissympatioidensa vuoksi pakenemaan henkensä uhalla Khalkiiseen Euboiaan maanpakoon. Ystävänsä Theofrastoksen avustuksella Deinarkhos pääsi palaamaan takaisin Ateenaan noin vuonna 292 eaa., jossa hän puolisokeana ja ystävänsä ryöstämänä kuoli yli 70-vuotiaana. == Lähteet == * Luokka:Antiikin kreikkalaiset reettorit
Daniel Mesotitsch

Daniel Mesotitsch (s. 22. toukokuuta 1976 Villach, Itävalta) on itävaltalainen ampumahiihtäjä. Hän on harrastanut lajia vuodesta 1997 lähtien ja edustaa Union Rosenbach -seuraa. Mesotitsch kilpaili aikuisten arvokilpailuissa ensimmäisen kerran Pokljukan MM-kisoissa 2001. Hän hiihti avausosuudet Itävallan viestijoukkueissa, jotka saavuttivat MM-hopeaa Pyeongchangissa 2009 sekä pronssia Hochfilzenissä 2005 ja 2017. Hän hiihti olympialaisissa toisen osuuden Itävallan hopeajoukkueessa Vancouverissa 2010 ja pronssijoukkueessa Sotšissa 2014. Östersundin MM-kilpailuissa 2008 hän oli Itävallan viestijoukkueen jäsenenä neljäs, Ruhpoldingissa 2012, Nové Městossa 2013 ja Kontiolahdella 2015 viides sekä Anterselvassa 2007 kuudes. Henkilökohtaisilla matkoilla Mesotitsch on ollut arvokilpailuissa parhaimmillaan pikakilpailussa ja takaa-ajossa neljäs Ruhpoldingin MM-kilpailuissa 2012. Vancouverin olympialaisissa 2010 hän oli yhteislähtökilpailussa viides ja normaalimatkalla yhdeksäs. MM-kilpailuissa hän on ollut normaalimatkalla kahdestoista Hanti- Mansijskissa 2003 ja Anterselvassa 2007 sekä kolmastoista Ruhpoldingissa 2012, jossa hän oli lisäksi yhteislähdössä neljästoista. Hochfilzenissä 2017 hän oli normaalimatkalla viidestoista. Mesotitsch osallistui ensimmäiseen maailmancup- kilpailuunsa Pokljukassa kaudella 1999–2000. Ensimmäisen pistesijansa hän sai oltuaan normaalimatkalla 22. Salt Lake Cityssä kaudella 2000–2001. Ensimmäisen voittonsa hän saavutti Anterselvan normaalimatkan kilpailussa kaudella 2001–2002. Aiemmin hän ei ollut sijoittunut maailmancupissa kertaakaan kymmenen parhaan joukkoon. Samana viikonloppuna hän sijoittui takaa- ajokilpailussa kolmanneksi. Seuraavan kerran hän sijoittui kolmen parhaan joukkoon oltuaan toinen Anterselvan normaalimatkan kilpailussa kaudella 2009–2010. Samana viikonloppuna hän voitti takaa-ajokilpailun. Kaudella 2010–2011 hän voitti normaalimatkan maailmancup-kilpailun Pokljukassa. Kaudella 2012–2013 hän oli kolmas Anterselvan takaa-ajokilpailussa ja kaudella 2013–2014 kolmas Östersundin normaalimatkalla. Itävallan viestijoukkueen jäsenenä hän on ollut voittamassa maailmancup-viestiä Pokljukassa kaudella 2001–2002, Hochfilzenissä ja Oberhofissa kaudella 2008–2009 sekä Hochfilzenissä kaudella 2009–2010. == Lähteet == * === Viitteet === Luokka:Itävaltalaiset ampumahiihtäjät Luokka:Itävaltalaiset olympiamitalistit Luokka:Vuonna 1976 syntyneet Luokka:Elävät henkilöt
Karjaan maalaiskunnan vaakuna

Karjaan maalaiskunnan vaakuna on saanut aiheensa kunnan historiasta. Kolme muuria viittaa kolmeen Karjaan pitäjän keskiaikaiseen linnan: Raaseporin, Grabbackan ja Junkarsborgin linnoihin. Aaltokoro viittaa Mustionjokeen ja raudan merkki mustalla pohjalla sen varrella olleeseen rautaruukkiin. Vaakunan selitys on ”aaltokorokatkoisen kilven punaisessa yläkentässä kolme kultaista sakaroitua muuria asetettuina 1 + 2, sen hopeisessa alakentässä musta, aaltokoroinen tyvikenttä, jossa kultainen raudan merkki”. Vaakunan on suunnitellut Gunnar Forsström, ja se vahvistettiin käyttöön 6. helmikuuta 1950. Vaakuna muuttui epäviralliseksi kotiseutuvaakunaksi 1969 Karjaan maalaiskunnan liityttyä Karjaan kauppalaan. == Lähteet == * Karjaan maalaiskunta Vaakuna
Mihail Menzbier

Mihail Aleksandrovitš Menzbier (, 1855 – 10. lokakuuta 1935) oli venäläinen eläintieteilijä. Menzbier toimi Moskovan yliopiston vertailevan anatomian professorina. Hän kirjoitti tieteellisiä artikkeleita Venäjän linnustosta sekä yhdessä Nikolai Severtsovin kanssa Turkestanin linnustosta. Menzbier oli Venäjän tiedeakatemian jäsen, British Ornithologists' Unionin ja Deutsche Ornithologen-Gesellschaftin kunniajäsen, sekä American Ornithologists' Unionin ja Zoological Society of Londonin kirjeenvaihtajajäsen. Menzbier nimesi joitakin lintujen alalajeja, muun muassa lehtopöllön alalajin Strix aluco willkonskii.ITIS == Lähteet == Luokka:Venäläiset ornitologit Luokka:Vuonna 1855 syntyneet Luokka:Vuonna 1935 kuolleet
Alex Shelley

thumb|Alex Shelley vuonna 2010 Patrick Martin (s. 23. toukokuuta 1983)Alex Shelley Wrestlingdata-sivustollaViitattu 25.7.2024, on yhdysvaltalainen ammattishowpainija. Hänet tunnetaan paremmin nimellä Alex Shelley. Hän on paininut lukuisissa Indy-painipromootioissa ja painininut mm. TNA:ssa. Hän on tällä hetkellä toinen Motor City Machine Guns -joukkueen jäsenistä yhdessä Chris Sabinin kanssa.Motor City Machine GunsViitattu 25.7.2024 == muita tietoja == === lopetus/nimikkoliikkeet === *Border City Stretch *Shellshock *Sliced Bread nro.2 === pituus/paino === *pituus: 178 cm *paino: 98 kg ==Lähteet== Luokka:Yhdysvaltalaiset showpainijat Luokka:Vuonna 1983 syntyneet Luokka:Elävät henkilöt
Snappertunan vaakuna

Snappertunan vaakuna on saanut aiheensa vanhasta Raaseporin kreivikunnan (1569–1680) sinetistä. Kuva-aiheen taustalla on Raaseporin linnan rauniot, jotka sijaitsevät joenrannassa lähellä pitäjän kirkkoa. Vaakunan selitys on ”sinisessä kentässä alhaalta aaltokoron rajoittama, reunoihin ulottuva muuri, jonka keskiosa on sakarainen ja tornimainen; saateena kummallakin puolella pystyssä tammenlehti; kaikki kultaa, keskikäytävä ja ikkunaluukut punaiset”. Vaakunan on suunnitellut A. W. Rancken, ja se vahvistettiin käyttöön 14. joulukuuta 1951. Vaakuna muuttui epäviralliseksi 1977, kun pääosa Snappertunasta liitettiin Tammisaaren ja loput Karjaan kaupunkiin. == Lähteet == * Luokka:Suomen entisten kuntien vaakunat Vaakuna
Pensaslepinkäiset

Pensaslepinkäiset (Tchagra) on afrikanlepinkäisten heimoon kuuluva lintusuku. == Pensaslepinkäisiin (Tchagra) kuuluvia lajeja == * Akaasialepinkäinen (Tchagra australis) * Kapinpensaslepinkäinen (Tchagra tchagra) * Pensaslepinkäinen (Tchagra senegalus) * Tiheikkölepinkäinen (Tchagra jamesi) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Tchagra Luokka:Afrikanlepinkäiset
János Xántus

János Xántus tai John Xantus de Vesey (5. lokakuuta 1825 Csokonya – 13. joulukuuta 1894 Budapest) oli unkarilainen eläintieteilijä. Xántus opiskeli lakimieheksi ja toimi Unkarin armeijan upseerina kansallismielisten kapinassa 1848–1849. Hänet vangittiin ja karkotettiin Prahaan. Hänet vangittiin toistamiseen, mutta hän pakeni Englannin kautta Yhdysvaltoihin. Yhdysvalloissa Xántus harjoitti useita ammatteja, toimien muun muassa kirja- ja rohdoskauppiaana, opettajana ja armeijan sairaanhoitajana. Armeijassa hän tapasi tohtori William Alexander Hammondin, joka toimi Spencer Fullerton Bairdin eläinnäytteiden kerääjänä. Työskennellessään Hammondia avustavana kirurgina Xántus kiinnostui luonnontieteistä ja oppi nopeasti keräämisen ja eläinten täyttämisen taidot. Bairdin ja Hammondin tuella hän onnistui saamaan konsulin aseman Meksikossa, mutta menetti sen tunnustaessaan erään paikallisen sotapäällikön. Pian tämän jälkeen Xántus palasi Unkariin. Xántus toimi 30 vuotta Budapestin eläintieteellisen puutarhan johtajana ja Unkarin kansallismuseon kansatieteellisen osaston kuraattorina. Hän suoritti myös keräysmatkoja Aasiaan. Xántus nimesi linnuista vuorisiepparin (Empidonax hammondii), harmaapäävireon (Vireo cassinii), täpläpöllön (Strix occidentalis) guadalupenmurrin (Synthliboramphus hypoleucus) ja kaktussirppimatkijan (Toxostoma cinereum).ITIS Hänen kunniakseen on nimetty naamiosafiirikolibri (Basilinna xantusii).BirdLife Suomi ==Lähteet== Luokka:Unkarilaiset ornitologit Luokka:Vuonna 1825 syntyneet Luokka:Vuonna 1894 kuolleet
Elli-Kaija Köngäs

Elli-Kaija Köngäs (11. tammikuuta 1932 Tervola – 1. marraskuuta 1982 Ville de Québec, Kanada) oli suomalainen antropologi ja matemaattisen antropologian uranuurtaja. Köngäs syntyi Tervolan Korpelan kylässä Kalevan tilalla. Äiti Liinu (Eveliina) o.s. Alatossava, isä Matti Teodor Köngäs. Köngäs oli 12-päisen sisarussarjan kymmenes. Hän aloitti koulutiensä 1939 Korpelan koulussa opettajanaan Laina Rintala. Vuonna 1943 Köngäs pääsi Kemin tyttölyseoon suoraan toiselle luokalle ja suoritti koko lyseon oppimäärän nopeutetusti viidessä vuodessa. Ylioppilaaksi tulonsa jälkeen aloitti suomen kielen opinnot Helsingin yliopistossa. Hän toimi suomen kielen opettajana Tornion lyseossa. Hän teki kenttätyötä Salomonsaarilla Malaitan lau-heimon parissa 1966–1968. Köngäs-Maranda suoritti tohtorinopintonsa ja jatkotutkimuksensa Yhdysvalloissa. Hän hoiti professuuria kahdessa kanadalaisessa yliopistossa, Brittiläisen Kolumbian ja Lavalin yliopistossa. Köngäs opiskeli kansanrunoudentutkimusta Helsingin yliopistossa ja jatkoi opintojaan ASLA-Fulbright-stipendin turvin Yhdysvaltojen Bloomingtonissa Indianan yliopistossa. Myöhemmin hän opiskeli Ranskassa Collège de Francessa, jossa hänen opettajanaan oli Claude Lévi-Strauss. Hän avioitui kanadalaisen antropologin Pierre Marandan kanssa, ja he perehtyivät Salomonsaarilla melanesialaiseen lau-heimoon. The American Folklore Society on perustanut Köngäksen mukaan nimetyn muistopalkinnon. Köngäksellä on kaksi lasta Erik Maranda sekä Nicolas Maranda, joka on etnorockmuusikko. Köngäs on haudattu Tervolaan. == Lähteet == == Aiheesta muualla == * Luokka:Suomalaiset antropologit Luokka:Amerikansuomalaiset henkilöt Luokka:Vuonna 1932 syntyneet Luokka:Vuonna 1982 kuolleet
Dead Rising

Dead Rising on Capcomin kehittämä ja vuonna 2006 Xbox 360:lle julkaisema selviytymiskauhupeli. Peli sijoittuu ostoskeskukseen Willametten kaupunkiin, jossa toimittaja Frank West taistelee zombeja vastaan. Pelaaja voi käyttää aseenaan erilaisia tavaroita. Vuonna 2009 peli julkaistiin Wiille nimellä Dead Rising: Chop Till You Drop. Myöhemmin peli julkaistiin Steam-palvelussa Microsoft Windowsille. Pelin jatko-osa Dead Rising 2 julkaistiin vuonna 2010 PlayStation 3:lle, Xbox 360:lle ja Windowsille. Sittemmin pelisarjaan on julkaistu myös osat Dead Rising 3 ja Dead Rising 4. == Lähteet == == Aiheesta muualla == * * Luokka:Dead Rising Luokka:Xbox 360 -pelit Luokka:Windows-pelit Luokka:Wii-pelit Luokka:Vuoden 2006 videopelit
Hutchinson and Northern Railway

Hutchinson and Northern Railway on Hutchinsonin kaupungissa Kansasissa toimiva rautatieyhtiö. Yhtiö aloitti liikennöinnin vuonna 1923, jolloin sen sähköistetty Carey Saltin kaivosta palveleva tavaraliikenteen rata otettiin käyttöön. Nykyisin rautatiellä on ainoastaan dieselveturivetoista vaihtotyöliikennettä, ja tärkein kuljetusartikkeli on suola. Hutchinson and Northern Railway hoitaa liikennettä 8,27 km:n mittaisella rataverkolla, joka sijaitsee kokonaisuudessaan Hutchinsonin kaupungin rajojen sisällä. Yhtiöllä on yhdysliikennettä myös BNSF Railwayn, Kansas and Oklahoma Railroadin sekä Union Pacific Railroadin kanssa. Yhtiön omistaa A&K; Railroad Materials- konserni. Aiempiin yhtiön omistajiin on kuulunut Processed Minerals, joka on Canadian Pacific Railwayn tytäryhtiö. ==Lähteet== Luokka:Kansasin liikenne Luokka:Yhdysvaltalaiset rautatieyhtiöt
Huiskulepinkäiset

Huiskulepinkäiset (Dryoscopus) on afrikanlepinkäisten heimoon kuuluva lintusuku. == Huiskulepinkäisiin (Dryoscopus) kuuluvia lajeja == * Angolanhuiskulepinkäinen (Dryoscopus angolensis) * Guineanhuiskulepinkäinen (Dryoscopus sabini) * Huiluhuiskulepinkäinen (Dryoscopus senegalensis) * Huiskulepinkäinen (Dryoscopus cubla) * Isohuiskulepinkäinen (Dryoscopus gambensis) * Pikkuhuiskulepinkäinen (Dryoscopus pringlii) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Dryoscopus Luokka:Afrikanlepinkäiset
Nicolas Maranda

Nicolas Maranda (s. 15. marraskuuta 1967 Auckland, Uusi-Seelanti) on kanadalainen laulaja, sanoittaja, säveltäjä, muusikko ja levytuottaja, joka asuu Montrealissa. Hän yhdistää sävellystyylissään akustisia, sähköisiä ja elektronisia aineksia. Hänen sävellyksiään on ilmestynyt levyinä, ja hän on säveltänyt myös musiikkia televisiosarjoihin ja elokuviin. Hänen tuottamansa levyt yltävät house-musiikista tangoon ja rockista arabialaiseen musiikkiin. Hän käyttää levytyksissään tavanomaisten soittimien lisäksi mm. oudia ja didgeridoota. Hän on esiintynyt Pohjois-Amerikassa, Haitilla, Euroopassa, Lähi-idässä, Australiassa ja jopa Pohjoisnavalla ja Itä-Timorin viidakossa. Marandan vanhemmat ovat suomalainen antropologi Elli-Kaija Köngäs-Maranda ja kanadalainen antropologi Pierre Maranda. ==Aiheesta muualla== *Nicolas Marandan sivusto Luokka:Kanadalaiset laulaja-lauluntekijät Luokka:Vuonna 1967 syntyneet Luokka:Elävät henkilöt
Ahmed Ahne (animaatiosarja)

Ahmed Ahne () on yhdysvaltalais-belgialainen vuonna 1995 valmistunut 52-osainen animaatiosarja. Sarjan päähenkilönä on sarjakuvistakin tuttu Ahmed Ahne. Suomessa sarjaa on esittänyt Yle TV2. == Alkuperäiset ääninäyttelijät == * Gérard Hernandez – suurvisiiri Ahmed Ahne * Henri Guybet – palvelija Saunabad * Luq Hamet – sulttaani Harun El Pullah == Lähteet == Luokka:1990-luvun piirrossarjat Luokka:Yhdysvaltalaiset animaatiosarjat Luokka:Belgialaiset televisiosarjat Luokka:Sarjakuviin perustuvat televisiosarjat
Vajnory

Vajnory (, ) on Slovakian pääkaupungin Bratislavan osa-alue, jossa eli vuonna 2005 noin 4 000 asukasta. Se sijaitsee Pienten Karpaattien juurella, Bratislavan koillisosassa, ja kuuluu Bratislava III -piiriin. Vajnoryssa toimi kaupungin ensimmäinen lentokenttä. Nykyinen kansainvälinen kenttä on myös Vajnoryn liepeillä. Vajnoryssa on ollut asutusta kivikaudelta lähtien, ja sen vauraus on perustunut viinin ja elintarvikkeiden tuotantoon Bratislavan markkinoille. Vajnoryn keskusta on suojelukohde. Sen vanhin rakennus on vuosina 1270–1278 pystytetty kirkko.Vajnory dedina v meste == Lähteet == == Aiheesta muualla == *Virallinen kotisivu Luokka:Bratislavan osa-alueet
Rutland

Rutland on muodollinen ja historiallinen kreivikunta Itä-Midlandsin alueella Keski-Englannissa. Se itsenäistyi vuonna 1997 Leicestershiren alaisesta hallintopiiristä yhtenäishallintopiiriksi, jonka keskuspaikkana toimii Oakhamin kaupunki. Vuonna 2020 kreivikunnan alueella arvioitiin elävän noin ihmistä. Kreivikunta on pieni myös ulottuvuuksiltaan, kolmisenkymmentä kilometriä pitkä ja leveä. Pääkaupunki Oakham (noin asukasta) ja Uppingham (noin as.) ovat ainoat kaupungit. Rutlandissa sijaitsee merkittävä lintu- ja luontokohde Rutland Waterin tekojärvi.Rutland Water == Hallinto == Rutlandin muodollisen kreivikunnan alueella sijaitsevat seuraavat hallinnolliset alueet: Hallinnon taso Väkiluku (2020) Lähde Kartalla Rutland * * Yhtenäishallintopiiri * Yhtenäishallintopiiri * Yhtenäishallintopiiri * Yhtenäishallintopiiri == Väestö == Vuonna 2020 Rutlandin muodollisessa kreivikunnassa oli noin asukasta ja seuraavat yli kymmenentuhannen asukkaan asutuskeskukset: Asutuskeskus Hallinnollinen alue Väkiluku (2020) Lähde Oakham Rutland == Tunnukset == === Nimikkokukka === Vuonna 2004 Rutlandin nimikkokukaksi valittiin peurankello Plantlife International -järjestön pitämässä yleisöäänestyksessä. == Lähteet == == Aiheesta muualla == * Kreivikunnan kotisivut Luokka:Englannin kreivikunnat Luokka:Itä-Midlands Luokka:Englannin yhtenäishallintopiirit
Maltan vaakuna

Maltan vaakuna on Maltan tunnus. Kilpi on halkoinen valkoiseen ja punaiseen. Ne ovat Maltan historiaan aina liittyneet kreivi Roger I:n värit, ja ovat myös Maltan lipussa. Oikean kentän ylänurkassa on hopeinen Yrjön risti, jonka Yhdistynyt kuningaskunta myönsi Maltalle vuonna 1943 sen kestettyä sodan ansiokkaasti. Vaakunan ympärillä on perinteiset rauhan symbolit, oliivipuun ja palmun oksat. Vaakunan yllä on muurikruunu, jossa on kahdeksan sakaraa (joista vain viisi näkyy). Vaakunan alla on valkoisessa nauhassa maan maltankielinen nimi Repubblika ta’ Malta, suomeksi ”Maltan tasavalta”. == Aiemmat vaakunat == === Brittien hallinnon aikana === Malta oli Britannian protektoraattina vuosina 1800–1813 ja Britannian kruununsiirtomaana vuosina 1813–1964. Seuraavat Yhdistyneen kuningaskunnan vaakunat olivat myös Maltan vaakunoina: Kuva:Coat of Arms of Great Britain (1714-1801).svg|1800–1801 Kuva:Coat of Arms of the United Kingdom (1801-1816).svg|1801–1816 Kuva:Coat of Arms of the United Kingdom (1816-1837).svg|1816–1837 Kuva:Coat of Arms of the United Kingdom (1837-1952).svg|1837–1952 Kuva:Royal Coat of Arms of the United Kingdom.svg|1953–1964 === Itsenäisen tasavallan aikana === Kuva:Coat of arms of Malta 1964-1975.svg|1964–1975 Kuva:Coat of Arms of Malta 1975-1988.jpg|1975–1988 ==Lähteet== Luokka:Valtioiden vaakunat Vaakuna
Tech N9ne

Tech N9ne (oik. Aaron Dontez Yates, s. 8. marraskuuta 1971 Kansas City, Missouri, Yhdysvallat) on yhdysvaltalainen rap-muusikko. Hän käyttää myös taiteilijanimiä Tecca Nina tai Killa Clown. Hänen uransa on jatkunut yli 30 vuotta. Tech N9ne on laajalti yksi menestyksekkäimmistä itsenäisistä rap- artisteista ja on myynyt useita miljoonia albumeja. Tech N9ne omistaa myös puoliksi Strange Music nimisen levy-yhtiön. Tech N9ne on tullut tunnetuksi chopperista eli erittäin nopeasta räppäyksestään ja monet pitävät tätä artistin tavaramerkkinä. Tech N9nella on kokonaan tälle tyylille omistettuja kappaleita, joista tunnetuin lienee Worldwide Choppers, jolla vierailee muita chopperista tunnettuja artisteja kuten Busta Rhymes ja Twista. Konserttiesiintymisissään Tech N9ne käyttää usein kasvomaaleja ja pukeutuu levy-yhtiönsä logolla varustettuun vankila-asuun. ==Albumit== *1999: The Calm Before the Storm *2000: The Worst *2001: Anghellic *2002: Celcius *2002: Absolute Power *2006: Everready (The Religion) *2007: Misery Loves Kompany *2008: Killer *2009: Sickology 101 *2009: K.O.D. *2010: The Gates Mixed Plate *2011: All 6's And 7's *2011: Welcome To Strangeland *2013: Something Else *2014: Strangeulation *2015: Special Effects *2015: Strangeulation Vol. II *2016: The Storm *2017: Dominion *2017: Strange Reign *2018: Planet *2019: N9na *2020: Enterfear *2020: More Fear *2020: Fear Exodus *2021: Blight *2021: Asin9ne *2023: Bliss === K.A.B.O.S.H. === *2012: Amafrican Psycho ==Mixtapet== *2010: Bad Season (mukana DJ Whoo Kid) ==EP:t== *2010: The Lost Scripts of K.O.D. *2010: Seepage ==Kompilaatiot== *2005: Vintage Tech *2009: The Box Set ==Valikoitu Filmografia== *2003: Beef *2003: Das Bus *2004: T9X: The Tech N9ne Experience *2004: United Ghettos of America Vol. 2 *2005: Hip Hop Nation Vol. 1 *2005: Letter to the President *2006: Alpha Dog *2008: The Psychumentary *2009: The Life of Lucky Cucumber *2009: Strictly Strange *2010: K.O.D. Tour (Live in Kansas City) *2010: Vengeance *2011: Night of the Living Dead: Origins 3D ==Palkinnot ja Ehdokkuudet== ===mtvU Woodie Awards=== Vuosi Nimitetty Työ Palkinto Tulos 2009 Tech N9ne Left Field Woodie 2009 mtvU Woodie Awards Winners == Lähteet == Luokka:Yhdysvaltalaiset hip hop -artistit Luokka:Vuonna 1971 syntyneet Luokka:Elävät henkilöt Luokka:Horrorcore-artistit
Austin Hobart Clark

Austin Hobart Clark (17. joulukuuta 1880 Wellesley, Massachusetts – 28. lokakuuta 1954 Washington D.C.) oli yhdysvaltalainen eläintieteilijä. Austin Clarkin vanhemmat olivat Theodore Minot Clark ja Jeannette Clark. Hänellä oli viisi lasta ensimmäisen vaimonsa Mary Wendell Uphamin kanssa, joka kuoli joulukuussa 1931. Leskenä Clark avioitui Leila Gay Forbesin kanssa 1933. Clark valmistui Harvardin yliopistosta 1903. Vuonna 1901 hän organisoi tutkimusretken Isla Margaritalle Venezuelaan. Hän jatkoi Antillien tutkimista vuosina 1903–1905. Hän sai työpaikan Smithsonian-instituutin hallinnoimasta Kansallisesta luonnonhistoriallisesta museosta (National Museum of Natural History) Washingtonissa 1908. Hän pysyi virassaan eläkkeelle siirtymiseensä saakka 1950. Clarkilla oli lukuisia toimia työnsä ohella. Hän oli Washingtonin hyönteistieteellisen seuran (Entomological Society of Washington) puheenjohtaja, American Geophysical Unionin varapuheenjohtaja, ja hän johti American Association for the Advancement of Science-yhdistyksen lehdistötiedotusta. Clarkin tutkimusalue oli hyvin laaja. Se ulottui valtamerien ja merien biologiaan sekä lintu- ja hyönteistieteeseen. Hän julkaisi yli 600 kirjoitusta useilla kielillä. Linnuista Clark nimesi muun muassa mulgaparatiisikaijan (Psephotus varius) vuonna 1910.ITIS == Teoksia == * Animals of Land and Sea (1925) * Nature Narratives, kaksi osaa (1929 ja 1931) * The New Evolution (1930) * Animals Alive (1948). == Lähteet == Luokka:Yhdysvaltalaiset eläintieteilijät Luokka:Vuonna 1880 syntyneet Luokka:Vuonna 1954 kuolleet
Romanian historialliset alueet

Romanian historiallisilla alueilla ei nykyisin ole käytännön merkitystä. Hallinnollisesti maa on jaettu piirikuntiin. Historialliset alueet ja niiden osat: * Valakia – historiallinen ruhtinaskunta ** Oltenia – Valakian länsiosa ** Muntenia – Valakian itäosa * Moldavia eli Moldova – historiallinen ruhtinaskunta ** Bukovina – historiallisen Moldavian pohjoisosa, joka on nykyisin jaettu Romanian ja Ukrainan kesken ** Moldavia – Romanian maakunta, historiallisen ruhtinaskunnan länsiosa ** Bessarabia – Prutjoen itäpuolinen alue, vastaa suunnilleen nykyistä Moldovan tasavaltaa *** Budžak – Bessarabian eteläosa, kuuluu nykyisin pääosin Ukrainaan * Transnistria – ei ole kuulunut Romaniaan lukuun ottamatta toisen maailmansodan miehitysaikaa. * Dobrudža ** Cadrilater – nykyisin Bulgariaan kuuluva Dobrudžan eteläosa kuului Romaniaan 1913-40 * Transilvania – historiallinen ruhtinaskunta * Partium – yhteisnimitys Unkarista Romaniaan Transilvanian ohella ensimmäisen maailmansodan jälkeen liitetyille alueille: ** Maramureș ** Crișana ** Baanaatti – jaettu Romanian, Serbian ja Unkarin kesken
Henri Karjalainen

Henri Mikael Karjalainen (s. 19. helmikuuta 1986 Helsinki) on suomalainen autourheilija. Kaudella 2010 hän kilpaili GT Finnish Championshipissa. == Ura == Karjalainen aloitti uransa kartingissa, jota hän ajoi vuosina 2000–2003. Vuodeksi 2004 hän siirtyi Formula BMW ADAC -sarjaan, jossa hän ajoi kaksi vuotta saavuttaen yhteensä viisi pistettä. Vuoden 2005 hän ajoi sarjaa Team Rosbergin väreissä. Vuonna 2006 Karjalainen siirtyi Aasiaan, jossa hän ajoi kaksi vuotta sekä F3- että Formula Renault -sarjaa. Vuonna 2007 hän sijoittui Aasian F3-sarjassa toiseksi. Samana vuonna hän pääsi ajamaan myös yhden GP2-kilpailun BCN Competicion -tallissa, kun hän korvasi loukkaantuneen Markus Niemelän Turkin osakilpailussa. Kauden 2008 Karjalainen ajoi Yhdysvalloissa Atlantic Championship -sarjassa. Hän sijoittui sarjan kokonaiskilpailussa 17:nneksi. Paras yksittäinen kilpailutulos oli Trois-Rivièresin kilpailun kymmenes sija. Kaudeksi 2009 Karjalainen teki sopimuksen ajamisesta FIA:n uudelleen käynnistämässä Formula 2 -sarjassa. Kaudella 2010 Karjalaisen oli jälleen tarkoitus kilpailla Formula 2 -sarjassa, mutta hän ei saanut kerättyä tarpeeksi suurta budjettia, jotta kilpaileminen olisi ollut järkevää. Lopulta hän päätti palata takaisin Suomeen ja kilpailemaan Rata-SM:n osana kilpailtavaan GT Finnish Championshipiin. Karjalainen ajaa Ferrari Team Nurmisen Ferrari F430-autoa yhdessä Jari Nurmisen kanssa. Kausi oli ensimmäinen, kun Karjalainen kilpaili GT-luokan autolla. == GP2-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 Pisteet Sijoitus 2007 BCN Competicion BHR FEA BHR SPR ESP FEA ESP SPR MON FEA FRA FEA FRA SPR GBR FEA GBR SPR EUR FEA EUR SPR HUN FEA HUN SPR TUR FEA Kesk. TUR SPR Kesk. ITA FEA ITA SPR BEL FEA BEL SPR VAL FEA VAL SPR 0 37. == Lähteet == *SportElite == Aiheesta muualla == *Henri Karjalaisesta lisää tietoa SportEliten verkkosivuilla *Viralliset kotisivut Luokka:Suomalaiset autourheilijat Luokka:GP2-kuljettajat Luokka:Vuonna 1986 syntyneet Luokka:Elävät henkilöt